|  |  |  |  |  |
| --- | --- | --- | --- | --- |
|  |  | |  | | --- | | BULETINI MUJOR I SËMUNDSHMËRISË INFEKTIVE  (Pasqyra 14 Sh) | |  | |
|  |  |  |
| **DEPARTAMENTI I EPIDEMIOLOGJISË DHE KONTROLLIT TË SËMUNDJEVE INFEKTIVE** |  | Dhjetor, 2022 |

Buletini Mujor i Sëmundshmërisë Infektive publikohet çdo muaj nga “Sektori i Survejancës dhe Shërbimi i Inteligjencës Epidemike”, Instituti i Shëndetit Publik (ISHP). Ky Buletin Mujor bazohet në të dhënat e Sistemit Madhor të Bazuar në Sëmundje (SMBS) të raportuara përmes Pasqyrës Mujore 14 Sh. Ai plotësohet në Pasqyrë në formatin EXCEL, dhe dërgohet me postë elektronike dhe me postë zyrtare, brenda datës 10 të çdo muaji, në Departamentin e Epidemiologjisë dhe Kontrollit të Sëmundjeve Infektive (DEKSI), Instituti i Shëndetit Publik. Të dhënat e agreguara të Pasqyrës 14 Sh për muajin dhjetor 2022 janë të dhënat e raportuara nga Njësitë Vendore të Kujdesit Shëndetësor (NJVKSH) në rrethe.

1. **Sëmundjet diarreike**

Sëmundjet diarreike, gjatë muajit dhjetor 2022, zënë 23.6 % të totalit të sëmundjeve infektive të raportuara me anë të Pasqyrës 14 Sh, dhe paraqesin një incidencë 165.1/100.000 banorë. Gastro-enteritet e paspecifikuara janë të shpërndara në të gjitha rrethet e vendit dhe zënë peshën kryesore në grupin e sëmundjeve diarreike. Ndërkohë që, në nivel kombëtar helmimet ushqimore paraqesin një incidencë 4.3/100.000 banorë. NJVKSH Berat, Bulqizë, Kukës, Tiranë mbajnë peshën kryesore në raportimin e helmimeve ushqimore. Duhet theksuar që, numri i lartë i rasteve të raportuara me helmime ushqimore dhe gastroenterite është i lidhur me pamundësinë në nivelin e disa rretheve të diagnozës së saktë klinike, dhe konfirmimit të saj me diagnozën laboratorike mikrobiologjike. NJVKSH Shkodër mban peshën kryesore të incidencës së Salmonelozës dhe Shigelozës për muajin dhjetor 2022 në nivel kombëtar.

**Tabela 1: Frekuencat dhe incidencat e sëmundjeve diarreike për muajin dhjetor 2022**

**(Incidenca raste/100.000 banorë)**

|  |  |  |
| --- | --- | --- |
|  | Raste  dhjetor 2022 | Incidenca dhjetor 2022  (raste/100.000 banorë) |
| Tifo abdominale + Paratifo | 0 | 0.00 |
| Salmoneloza | 11 | 0.38 |
| Shigelozë (Disenteri bacilare) | 8 | 0.3 |
| Dizenteri amebike | 0 | 0.0 |
| Toksikoinfeksione alimentare | 124 | 4.3 |
| Gastroenterite (etiologji e panjohur) | 4582 | 160.1 |
| Sëmundje diarreike në total | 4725 | 165.1 |

1. **Sëmundjet që parandalohen nga vaksina**

**2.1 Varicela**

Në raportimin mujor të sëmundshmërisë infektive gjatë muajit dhjetor 2022 janë raportuar në total 222 raste Varicele (Incidenca 7.76/100.000 banorë ) nga të cilat 185 raste janë të dyshuara dhe 37 të konfimuara klinikisht, bazuar kjo në përkufizimin e rastit për sëmundjen Varicelë. Numri më i madh i rasteve është raportuar nga NJVKSH Fier (96 raste), NJVKSH Tiranë (30 raste). Numri më i lartë i rasteve i përket grup-moshës 4-9 vjeç me 94 raste (Grafiku 1)

**Grafiku 1. Shpërndarja e rasteve sipas grup-moshës, dhjetor 2022**

1. **Hepatitet virale**

Në raportimin mujor të sëmundshmërisë infektive gjatë muajit dhjetor 2022 janë raportuar në total 29 raste me hepatite virale akute (incidenca 1.01/100.000 banorë) nga të cilat, 22 raste (Incidenca 0.77/100.000 banorë) janë Hepatit Viral B (HBV) dhe 7 raste (Incidenca 0.2/100.000 banorë) janë Hepatite Virale C (HCV). Numri me i lartë i rasteve me HBV i përkasin të gjitha bashkisë Tiranë. Numri më i lartë i rasteve i përket grup-moshës 40-44 vjec.

**Grafiku 2. Shpërndarja e rasteve me HBV sipas grup-moshës, dhjetor 2022**

**Grafiku 3. Përqindja e rasteve me HBV sipas grup-moshës, dhjetor 2022**

Numri më i lartë i rasteve i përket grup-moshës 40-44 vjeç (23%).

Rastet me HCV i përkasin të gjitha bashkisë Tiranë (4 raste). Rastet janë të shpërndara në grup-moshat aktive, nuk ka raste në grup-mosha pediatrike.

Në raportimin mujor të sëmundshmërisë infektive gjatë muajit dhjetor 2022 nga NJVKSH Lushnje është raportuar 1 rast Hepatit A. Rasti është i grup-moshës 50-54 vjeç, ka paraqitur shenja klinike të hepatitit dhe ka qenë i shtruar në QSUT. Rasti është konfirmuar në laboratorin mikrobiologjik të QSUT-së. Shërbimi i epidemiologjisë dhe shëndetit mjedisor pranë NJVKSH Lushnjë ka bërë hetimin në vatër dhe ka marrë masat përkatëse. Nga hetimi rezulton që, nuk ka patur raste të tjera me shenja të ngjashme.

1. **Sëmundje seksualisht të transmetueshme dhe HIV/AIDS**

Gjatë muajit dhjetor 2022 janë kryer 24 ekzaminime (14 meshkuj dhe 12 femra) për HIV prej të cilave 13 raste (9 meshkuj dhe 4 femra) kanë rezultuar HIV pozitiv. Një prej femrave është diagnostikuar në shtatzëni. Shpërndarja gjeografike e rasteve që kanë rezultuar HIV pozitive është: Tiranë 9 raste, Durrës 1 rast, Kavajë 1 rast, Lushnjë 1 rast dhe 1 rast në Elbasan. Për sa i përket shpërndarjes sipas grup-moshave: 1 rast i përket grup-moshës 0-4 vjeç, 5 raste i përkasin grup-moshës 25-34 vjeç, 2 raste grup-moshës 34-45 vjeç, 4 raste i përkasin grup-moshës 45-54 vjeç dhe 1 rast i përket grup-moshës 55-64 vjeç. Rastet e dyshuara kanë ardhur 3 nga laboratorë privat (Genius), 3 raste nga Infektivi, 1 vullnetar, 4 raste janë referuar nga NJVKSH Tiranë, 1 rast nga urgjenca Elbasan, 1 rast nga Qendra Kombëtare e Transfuzionit të Gjakut (QKTGJ).

Gjatë muajit dhjetor 2022 është raportuar nga NJVKSH Fier edhe 1 rast i konfirmuar me Sifiliz Latent.

1. **Tuberkulozi pulmonar dhe ekstrapulmonar**

Gjatë muajit dhjetor 2022 janë raportuar 17 raste me Turbekuloz (TB) pulmonar dhe ekstrapulmonar. Nga 14 rastet e raportuara me TB pulmonar, 7 janë të konfirmuara dhe me sputum pozitiv. Rastet pulmonare përkatësisht janë: 4 në Lushnjë, 2 në Tiranë, 2 në Dibër, 2 në Shkodër, 1 në Durrës, 1 në Korçë,1 në Librazhd, 1 në Pogradec.

Rastet ekstrapulmonare janë kryesisht pleurite dhe versamente pleurale. Gjatë muajit dhjetor 2022, 3 rastet ekstrapulmonare janë nga Tirana, Fieri dhe Dibra. Konfirmimet e tyre janë kryer në Laboratorin e Referencës të rekomanduara nga dispanseria e rrethit përkatës. Për të gjitha rastet janë lajmëruar dispanseritë përkatëse për të komunikuar me familjarët e tyre, si dhe për të kryer kontrollin në vatër bazuar në të gjitha ekzaminimet për depistimin e tyre. Të gjithë pacientët kanë filluar mjekimin sipas skemës përkatëse. Siç vihet re dhe nga shpërndarja e rasteve, ato me TB janë të fokusuara kryesisht në Tiranë me numër më të madh, por në shtrirje rastet janë pothuasje në gjithë vendin. Bashkëpunimi me epidemiologun në rreth, me mjekun e familjes dhe pneumologun duhet të përforcohet më shumë për kontrollin e TB-së në rrethet përkatëse.

**6 Sëmundjet zoonotike**

**Tabela 2. Shpërndarja e zoonozave në muajin dhjetor 2022, numri total i rasteve dhe incidenca (Antraks, Brucelozë, Leptospirozë, Rikecie).**

|  |  |  |
| --- | --- | --- |
|  | Dhjetor  (Raste 2022) | Incidenca (raste/100,000)  2022 |
|  |
| Antraks (Plasje) | 0 | 0 |  |
| Brucelozë | 2 | 0.07 |  |
| Leptospirozë | 1 | 0.03 |  |
| Rikecie | 0 | 0 |  |

Incidenca e Brucelozës në nivel vendi është 0.07/100.000 banorë. Për muajin dhjetor janë raportuar 2 raste të konfirmuara me Brucelozë nga NJVKSH Elbasan. Për muajin dhjetor është raportuar 1 rast i dyshuar klinikisht Leptospirozë nga NJVKSH Lezhë.

1. **Sëmundje infektive me transmetim përmes ajrit**
   1. **COVID-19**

Gjatë muajit dhjetor janë raportuar në Sistemin e Informacionit të Sëmundjeve Infektive 506 raste të konfirmuara me COVID-19 dhe incidenca e kësaj sëmundjeje për muajin dhjetor është 17.68 raste /100000 banorë. Gjatë muajit dhjetor vërehet që numri i rasteve të konfirmuara me COVID-19 është më i ulët se në muajin nëntor.

**Grafiku 4. Shpërndarja e incidencës sipas grup-moshave**

Grup-mosha më e prekur për këtë muaj është ajo 65-74 vjeç me incidencë 40.33 raste për 100000 banorë e ndjekur nga grup-mosha 75+ vjeç me incidencë 28.89 raste për 100000 banorë.

**Grafiku 5. Shpërndarja e incidencës sipas bashkive**

Bashkitë me incidencë më të lartë janë Himarë, Gjirokastër, Tepelenë etj

* 1. **Grip**

Gjatë muajit dhjetor janë raportuar në Sistemin e Informacionit të Sëmundjeve Infektive 108 raste të konfirmuara me Grip, dhe incidenca e kësaj sëmundjeje për muajin dhjetor është 3.77 raste /100000 banorë.

**Grafiku 6. Numri i rasteve të konfirmuar me grip sipas javëve, dhjetor 2022**

**Grafiku 7. Tipi/nëntipi i viruseve qarkulluese, dhjetor 2022**

Në fund të muajit dhjetor qarkullimi i gripit arriti intensitet mesatar duke paraqitur aktivitet sezonal normal të zakonshëm dhe të pritshëm për stinën, dhe përhapje gjeografike rajonale. Raste me grip u identifikuan si nga survejanca sentinel ILI-SARI, ashtu edhe nga survejanca virologjike –jo sentinel.

**7.3 Meningit bakterial meningokoksik**

Në raportimin mujor të sëmundshmërisë infektive gjatë muajit dhjetor 2022 nga NJVKSH Mat është raportuar 1 rast Meningit bakterial meningokoksik.

Rasti është i grup-moshës 4-9 vjeç, ka paraqitur shenja klinike të meningitit dhe ka qenë i shtruar në spitalin pediatrik pranë QSUT-së. Rasti është konfirmuar në laboratorin mikrobiologjik të QSUT-së. Shërbimi i epidemiologjisë dhe i shëndetit mjedisor pranë NJVKSH Mat ka bërë hetimin në vatër, dhe ka marrë masat përkatëse.

|  |  |  |
| --- | --- | --- |
| INSTITUTI I SHËNDETIT PUBLIK  DEKSI |  |  |